炎明熹露腰襲中環 被封暴風女神
2024年04月28日 16:02
東網電視
更多新聞短片
歌手炎明熹(Gigi)近日推出新歌《還有一艘救生艙》,粉絲為她安排了巴士應援,今日(28日)Gigi現身中環參觀巴士,現場有近2百粉絲冒雨到場支持。
以露腰裝上陣的Gigi,甫到場即表示要大家下雨天出席感到不好意思:「我個Fan Club出咗個晴天Gigi,類似係晴天娃娃,因為我10次有8次出活動都落雨,佢哋叫我做暴風女神,真係好應驗,我會少啲接露天嘅工作,哈哈,講笑!我之前個演唱會有諗過喺西九嘅室外場搞,但諗到4月都係經常落雨,所以都係唔好博。」她又指試過在內地商演時遇上下大雨,就算撐遮也沒有用,最後她在沒有撐遮下獻唱,她有感氣氛還不錯,但就辛苦了觀眾。
另外,問她為何選擇星期天在外籍工人姐姐聚集的中環區打卡應援巴士,她笑言如果可以吸納他們做粉絲也不錯,又謂要跟他們打招呼,並隨即唱了幾句印尼歌,她解釋:「我以前有個印尼嘅工人姐姐照顧我,佢對我非常好,佢依家喺親戚家打工,我都想同佢合作。(合作唱歌?)佢唱歌好好聽,佢經常唱K,所以我記得佢唱嘅印尼歌,我要打開印尼巿場,好好加油。之前有個菲律賓影帝嚟香港,好多姐姐鍾意,我都要向佢學習。」
她透露前一晚剛由汕尾返港,前往乘高鐵途中,因暴雨而大塞車,趕到高鐵站發現班車延遲,最終凌晨2時多才回到家:「我真係未見過世面,今次見到有消防員用救生艇去整渠,我都想落車睇吓,我將來屋企都要自備救生艇,真係《還有一艘救生艙》,哈哈!」講到好友姚焯菲(Chantel)返港兩周後又離港,她坦言只在演唱會見到對方:「我喺後台有同佢傾偈,後來林智樂有問我一唔一齊同Chantel食飯,但我返咗鄕下,所以去唔到。」